text: De lui vous lairai ore ester.
   De Cléomadès vueil parler,
   Qui là endroit ne demora
   Mais que trois jours. Lors s'arréa.
   Droit au quart jour, au matinet,
   Fu montés seur son chevalet.
   Nus hom sa voie ne savoit
   Fors ses peres, cui dit l'avoit,
   Et sa mere done Ynabele,
   Cui moult desplaisoit la nouvele ;
   Et ses sereurs aussi le sorent
   Qui moult très grant duel au cuer orent
   De ce que telement s'en va
   Ne ne sevent quant revenra.
  